CELEX: 62016TN0639
Language: sl
Date: 2016-09-07 00:00:00
Title: Zadeva T-639/16 P: Pritožba, ki jo je FV 7. septembra 2016 vložila zoper sodbo, ki jo je 28. junija 2016 izdalo Sodišče za uslužbence v zadevi F-40/15, FV/Svet

14.11.2016   
            
            
               SL
            
            
               Uradni list Evropske unije
            
            
               C 419/49
            
         Pritožba, ki jo je FV 7. septembra 2016 vložila zoper sodbo, ki jo je 28. junija 2016 izdalo Sodišče za uslužbence v zadevi F-40/15, FV/Svet
   (Zadeva T-639/16 P)
   (2016/C 419/65)
   Jezik postopka: francoščina
   
      Stranki
   
   
      Pritožnica: FV (Rhode-St-Genèse, Belgija) (zastopnik: L. Levi, odvetnik)
   
      Druga stranka postopku: Svet Evropske unije
   
      Predlogi
   
   Pritožnica Splošnemu sodišču predlaga, naj:
   
               —
            
            
               razveljavi sodbo Sodišča za uslužbence Evropske unije z dne 28. junija 2016 v zadevi F-40/15;
            
         
               —
            
            
               posledično ugodi predlogom, ki jih je pritožnica navedla na prvi stopnji, in zato:
               
                           —
                        
                        
                           razglasi ničnosti ocenjevalnega poročila, ki je bilo izdano tožeči stranki za leto 2013;
                        
                     
                           —
                        
                        
                           Svetu Evropske unije naloži plačilo stroškov;
                        
                     
         
               —
            
            
               nasprotni stranki naloži plačilo vseh stroškov na obeh stopnjah.
            
         
      Pritožbeni razlogi in bistvene trditve
   
   Pritožnica v utemeljitev pritožbe navaja tri pritožbene razloge.
   
               1.
            
            
               Prvi pritožbeni razlog: okoliščina, da je bila izpodbijana sodba izdana v sestavi, ki je v nasprotju s členom 27(3) Poslovnika Sodišča za uslužbence.
               Pritožnica meni, da navedeno kršitev tvori dejstvo, da Sklep Sveta 2016/454 z dne 22. marca 2016 o imenovanju treh sodnikov Sodišča za uslužbence Evropske unije vsebuje kršitev v zvezi z nepristojnostjo, kršitev členov 257 PDEU in 281 PDEU, kršitev Priloge I k Protokolu 3 o Statutu Sodišča Evropske unije, kršitev člena 13(2) PEU in kršitev Sklepa 2005/150/ES z dne 18. januarja 2015 o pogojih in podrobnih pravilih za vložitev in obravnavo kandidatur za imenovanje sodnikov Sodišča za uslužbence Evropske unije.
            
         
               2.
            
            
               Drugi pritožbeni razlog: kršitev nadzora prvega sodnika nad očitno napako pri presoji, kršitev obveznosti obrazložitve, ki velja za nasprotno stranko, kršitev obveznosti obrazložitve prvega sodnika, izkrivljanje dokumentacije in kršitev navodil za ocenjevanje.
            
         
               3.
            
            
               Tretji pritožbeni razlog: kršitev dolžnosti skrbnega ravnanja in izkrivljanje dokumentacije.